Komission asetus (ETY) N:o 1465/79, annettu 13 päivänä heinäkuuta 1979, humalan varmentamista koskevista yksityiskohtaisista säännöistä annetun asetuksen (ETY) N:o 890/78 ja kolmansista maista lähtöisin olevan humalan tuonnista annetun asetuksen (ETY) N:o 3076/78 muuttamisesta



Virallinen lehti nro L 177 , 14/07/1979 s. 0035 - 0036

Suomenk. erityispainos Alue 3 Nide 11 s. 0028

Kreikank. erityispainos: Luku 03 Nide 25 s. 0213

Ruotsink. erityispainos Alue 3 Nide 11 s. 0028

Espanjank. erityispainos: Luku 03 Nide 16 s. 0160

Portugalink. erityispainos: Luku 03 Nide 16 s. 0160



KOMISSION ASETUS (ETY) N:o 1465/79, annettu 13 päivänä heinäkuuta 1979, humalan varmentamista koskevista yksityiskohtaisista säännöistä annetun asetuksen (ETY) N:o 890/78 ja kolmansista maista lähtöisin olevan humalan tuonnista annetun asetuksen (ETY) N:o 3076/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(), sellaisena kuin se on viimeksi muutettuna asetuksella (ETY) N:o 235/79(), ja erityisesti sen 2 artiklan 5 kohdan ja 5 artiklan 3 kohdan, komission asetusten (ETY) N:o 890/78 () ja (ETY) N:o 3076/78 () ensimmäisenä soveltamisvuonna saatu kokemus on osoittanut, että näitä säännöksiä olisi täydennettävä tai muutettava, jotta tuotteen markkinoille saattamisen vaatimukset otettaisiin paremmin huomioon, koko yhteisöä koskevan yhdenmukaisen todistuksen puuttuessa vaikuttaa suotavalta, että eri jäsenvaltioissa annetuissa todistuksissa olisi sama tuotteen yhteisön vaatimusten mukaisuuteen viittaava merkintä, vaikuttaa suotavalta täydentää säännöksiä niillä säännöksillä, jotka koskevat jaetusta erästä peräisin olevien tuotteiden varmentamisen todistamista; vaikuttaa suotavalta säätää samanlaisesta järjestelmästä kolmansista maista tuotujen tuotteiden jälleenmyyntiä varten erän jakamisen jälkeen, yhteisön säännöksissä pienille paketeille säädetyt painot, joita kevyempien humalapakkauksien ja humalasta saatujen tuotteiden pakkauksien sallitaan liikkua ilman todistusta tai ilman asetuksessa (ETY) N:o 3076/78 säädettyjä todistuksia, eivät täysin vastaa perinteisiä kaupan käytäntöjä; tämän vuoksi näitä enimmäispainoja olisi nostettava, ja tässä asetuksessa säädetyt toimenpiteet ovat humalan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 890/78 seuraavasti: 1. Lisätään 5 artiklan jälkeen artikla seuraavasti: "5 a artikla Viranomaisen, jolla on valtuudet varmentamiseen, on painettava asetuksen (ETY) N:o 1784/77 5 artiklassa tarkoitettuun todistukseen yksi seuraavista merkinnöistä: - Produit certifié - Règlement (CEE) n° 890/78, - Certificeret produkt - Forordning (EØF) nr. 890/78, - Zertifiziertes Erzeugnis - Verordnung (EWG) 890/78, - Certified product - Regulation (EEC) No 890/78, - Prodotto certificato - Regolamento (CEE) n. 890/78, - Gecertificeerd produkt - Verordening (EEG) nr. 890/78." 2. Lisätään 9 artiklan jälkeen artikla seuraavasti: "9 a artikla Yhteisön alueella suoritettavassa tuotteen jälleenmyynnissä varmennetun erän jakamisen jälkeen tuotteen mukana on seurattava kauppalasku tai myyjän laatima kaupallinen asiakirja, josta ilmenevät todistuksen numero ja todistuksen antaneen elimen nimi. Kaupallisessa asiakirjassa tai kauppalaskussa on oltava myös seuraavat todistuksessa olevat tiedot: a) kun kyseessä ovat humalat: - tuotteen kuvaus; - bruttopaino ja/tai nettopaino; - tuotantopaikka; - satovuosi; - lajike; b) kun kyseessä ovat humalasta valmistetut tuotteet: - edellä olevien tietojen lisäksi jalostuspaikka ja -päivä". 2 artikla Korvataan asetuksen (ETY) N:o 3076/78 7 artiklan ensimmäinen virke seuraavasti: "Jälleenmyynnissä tai jaettaessa erä sen jälkeen, kun se on saatettu vapaaseen liikkeeseen, tuotteen mukana on seurattava myyjän laatima kauppalasku tai kaupallinen asiakirja, johon on merkitty vastaavuustodistuksen, otteen tai tarkastustodistuksen numero sekä nämä todistukset tai otteet antaneen elimen nimi." 3 artikla Asetuksen (ETY) N:o 890/78 10 artiklan d alakohdassa ja asetuksen (ETY) N:o 3076/78 8 artiklassa säädetyt enimmäispainot korotetaan 1 kilogrammaan humalan ja humalajauheen osalta ja 300 grammaan humalauutteiden osalta. 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä heinäkuuta 1979. Komission puolesta Finn GUNDELACH Varapuheenjohtaja () EYVL N:o L 175, 4.8.1971, s. 1 () EYVL N:o L 34, 9.2.1979, s. 4 () EYVL N:o L 117, 29.4.1978, s. 43 () EYVL N:o L 367, 21.12.1978, s. 17